Komission asetus (EY) N:o 1477/97, annettu 28 päivänä heinäkuuta 1997, tuoreiden jalostettaviksi tarkoitettujen tomaattien kiintiöitä koskevista siirtymätoimenpiteistä markkinointivuonna 1996/1997



Virallinen lehti nro L 200 , 29/07/1997 s. 0037 - 0038



KOMISSION ASETUS (EY) N:o 1477/97, annettu 28 päivänä heinäkuuta 1997, tuoreiden jalostettaviksi tarkoitettujen tomaattien kiintiöitä koskevista siirtymätoimenpiteistä markkinointivuonna 1996/1997 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 26 artiklan, sekä katsoo, että tomaattijalosteiden tuotantotuelle asetettavasta rajasta 17 päivänä maaliskuuta 1993 annetussa neuvoston asetuksessa (ETY) N:o 668/93 (2) vahvistetaan tuoreiden tomaattien määrä, jolle voidaan antaa tuotantotukea markkinointivuonna 1996/97; joidenkin jäsenvaltioiden ja tuoteryhmien osalta tuotanto on kyseisen markkinointivuoden aikana ylittänyt edellä mainitut määrät samalla kuin toisen ryhmän tuotanto on edellä mainittua määrää pienempi, yhteisestä markkinajärjestelystä annetussa uudessa asetuksessa (EY) N:o 2201/96 vahvistetaan näiden samojen tuotteiden osalta määrät, joille voidaan antaa tuotantotukea vuoden 1997/98 sadosta lähtien sopeuttamalla ne markkinoiden taloudelliseen kehitykseen jokaisen tuotteen osalta; tämän vuoksi on joissakin tapauksissa syytä lisätä määrää edelliseen vuoteen verrattuna; vanhasta järjestelmästä uuteen siirtymisen helpottamiseksi on markkinointivuodeksi 1996/97 tarpeen säätää tietyn tuoteryhmän käyttämättömän kiintiön siirtämisestä sellaisille tuoteryhmille, joka ovat ylittäneet kiintiön, ottaen kuitenkin huomioon jokaiselle tuoteryhmälle ja jokaiselle jäsenvaltiolle asetuksen (EY) N:o 2201/96 liitteessä III vahvistetut kiintiöt, saadakseen tuotantotukea jalostusyritysten on jäsenvaltion toimivaltaisten viranomaisten edellyttämällä tavalla esitettävä todistus siitä, että tuottajille on maksettu vähintään vähimmäishinnan suuruinen hinta, komission asetusten (ETY) N:o 1558/91 (3) ja (ETY) N:o 1794/93 (4) mukaisesti jäsenvaltiot ovat ilmoittaneet komissiolle määrät, joille on tehty tukihakemus sen markkinointivuonna 1996/97 jalostettujen tomaattien kokonaismäärän, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksessa (EY) N:o 668/93 säädetystä järjestelmästä asetuksessa (EY) N:o 2201/96 säädettyyn järjestelmään siirtymisen helpottamiseksi tomaattijalosteiden tuotantotuki rajoitetaan markkinointivuonna 1996/97 määriin, jotka on saatu seuraavista tomaattimääristä ilmaistuna tonneina tuoreita tomaatteja: >TAULUKON PAIKKA> 2. Jäsenvaltiot jakavat lisämäärät tuoteryhmittäin suhteessa niihin määriin, joille tuotantotukihakemus on jo tehty ja joista on ilmoitettu komissiolle asetuksen (ETY) N:o 1558/91 18 artiklan a kohdan perusteella sekä vastaavasti jalostusyrityksille suhteessa niihin määriin, joista jalostaja on tehnyt asetuksen (ETY) N:o 1794/93 8 artiklan 2 kohdan mukaisen ilmoituksen ja joista tuottajalle on maksettu vähimmäishinta. 3. Jäsenvaltiot toteuttavat kaikki tarvittavat toimenpiteet sen varmistamiseksi, että asetuksessa (ETY) N:o 668/93 säädettyjä maakohtaisia kokonaismääriä ei ylitetä. 2 artikla 1. Saadakseen tuotantotukea näille lisämäärille jalostajan on esitettävä lisähakemus 30 päivän kuluessa tämän asetuksen voimaantulosta. 2. Tukihakemuksessa on erityisesti oltava: a) hakijan nimi ja osoite, b) tuottajan nimi ja osoite, c) asetuksen (ETY) N:o 1794/93 8 artiklan 2 kohdan mukaisesti ilmoitettujen raaka-aineiden nettopaino, joista tuottajalle on maksettu vähimmäishinta, d) edellä alakohdassa c tarkoitetuista raaka-aineista valmistettujen lopullisten tuotteiden nettopaino. Nämä lopulliset tuotteet on eriteltävä niille myönnetyn tuen määrän mukaan, e) todistus siitä, että jalostaja on jäsenvaltion edellyttämällä tavalla maksanut tuottajalle hinnan, joka on vähintään edellä alakohdassa c tarkoitetun määrän vähimmäishinnan suuruinen, f) jalostajan ilmoitus, että lopulliset tuotteet ovat yhteisön asettamien laatuvaatimusten mukaiset. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 297, 21.11.1996, s. 29 (2) EYVL N:o L 72, 25.3.1993, s. 1 (3) EYVL N:o L 144, 8.6.1991, s. 31 (4) EYVL N:o L 163, 6.7.1993, s. 23